TLAČOVÁ SPRÁVA

Praha/Bratislava, 30.05.2014

**Malujme srdcem/Maľujme srdcom**

**Originálny slovenský, spoločensko-charitatívny projekt pomáha mentálne a fyzicky postihnutým deťom v Českej republike**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**V utorok, 3.6.2014 o 17:00 hod., sa v ambitoch Strahovského kláštora v Prahe ukončí výstava unikátnych obrazov známych osobností kultúry, športu, medicíny, diplomacie, médií a biznisu. Na druhý deň, v stredu 4.6., poputujú obrazy do charitatívnej aukcie v TOP HOTELI Praha. Celý finančný výťažok bude odovzdaný Nadaci Naše dítě (NND), v prospech mentálne a fyzicky postihnutých detí. Na slávnostnej aukcii sa pozvaným VIP hosťom prihovorí aj Peter Weiss, veľvyslanec Slovenskej republiky v Prahe. Projekt tak, okrem charity, pozitívne podporí vzájomné česko-slovenské vzťahy.**

**O projekte**

Projekt pochádza zo Slovenska, kde bol dva razy (2003, 2005) veľmi úspešne realizovaný v prospech mentálne postihnutých detí, mládeže a autistov. V projekte boli zapojené významné osobnosti kultúry, politiky, športu, diplomacie, médií a biznisu (<http://marketingangels.sk/project/>) Vydražená čiastka dosiahla sumu 500tis. a 535tis. slovenských korún.

Po viacročnej pauze sa autorka projektu a majiteľka agentúry Marketing Angels, Ing. Lenka Kmeťová, v spolupráci s partnerkou projektu v ČR, Nicol Lenertovou, rozhodla realizovať projekt v metropole Českej republiky. Partnerom projektu je renomovaná Nadace Naše dítě, s viac ako 20 ročnou existenciou a celonárodnou pôsobnosťou. NND podporujú aj také známe osobnosti ako Karel Gott a Helena Vondráčková.

Do projektu sa v Českej republike zapojili:

**1. Jiří Bartoška,** herec, prezident MFF Karlovy Vary
**2. Zuzana Baudyšová,** riaditeľka, Nadace Naše dítě
**3. Jiřina Bohdalová,** herečka
**4. Jan Čenský,** herec, moderátor
**5. Michal Dvořák,** hudobný producent, spoluzakladateľ a člen legendárnej skupiny Lucie
**6. Otto Jelínek,** bývalý krasokorčuliar, podnikateľ , veľvyslanec Kanady v Českej republike
**7. Prof. Pavel Kolář,** významný český fyzioterapeut
**8. Jiří Menzel,** filmový a divadelný režisér
**9. Tomáš Motl,** výkonný riaditeľ ČT art
**10. Richard Müller,** spevák , textár, skladateľ
**11. Antonín Panenka,** prezident Klubu Bohemians 1905, futbalová legenda
**12. Vladimír Růžička,** hokejový tréner a legenda
**13. Jaroslav Svěcený,** husľový virtuóz, súdny znalec s medzinárodnou pôsobnosťou v odbore

 sláčikové hudobné nástroje
**14. Vladislav Šavrda,** gen. manažér, I. ČLTK, bývalý tenisový tréner a daviscupový kapitán
**15. Jadran Šetlík,** svetoznámy fotograf
**16. Ondřej Vetchý,** herec
**17. Václav Vydra,** herec , odborník na konskú dušu a kopyta

Základom projektu, rovnako ako na Slovensku, bola ochota vybraných osobností vlastnoručne namaľovať obraz na plátno, olejovými farbami, bez predchádzajúcej skúsenosti s touto technikou. Vytvorili tak unikátne, jedinečné a originálne dielo. Táto základná požiadavka a princíp projektu nastavili pre všetky zúčastnené osobnosti rovnaké podmienky. Verejnosti sa tak známe osobnosti predstavili v úplne novej, pre nich atypickej úlohe.

Nielen ochota a odhodlanie nájsť v sebe nové schopnosti , ale aj odvaha predstaviť sa verejnosti

v inom svetle, vnáša do projektu výnimočnosť a hlavne srdce.

**Bližšie informácie o projekte, reakcie osobností a virtuálnu galériu obrazov nájdete na projektovej stránke** [**www.malujmesrdcem.cz**](http://www.malujmesrdcem.cz)
**Účasť zástupcov médií na aukcii 4.6.2014 v Prahe**
Vzhľadom k charakteru aukcie podlieha účasť zástupcov médií akreditácií. Bližšie informácie, spolu s registračným formulárom nájdete na <http://www.malujmesrdcem.cz/v-mediich/akreditace-novinaru/>

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**PARTNERI PROJEKTU**

Generálni partneri NIKON a TIP Travel, hlavní partneri Strahovský klášter a TOP HOTEL Praha, odborný partner maliarskeplatno.sk a malirske-plano.cz.

Projekt podporujú INTEDO, DCB, UNIPROG, PETROV-PLŽE VINÁRSTVO TOMANOVSKÝ, Thun Studio, CENTR GROUP, redred

**MEDIÁLNI PARTNERI PROJEKTU**

Generálny mediálny partner ČESKÁ TELEVÍZIA, mediálni partneri magazín Asklepion, Glanc, GOLF&STYLE, HATTRICK, LOBBY a internetoví špecialista Mega&Loman. Projekt mediálne podporuje rádio Impuls a Playmedia.